राजनाथ सिंह ने कहा कि शनिवार को पाकिस्तान के सौनिकों ने गोलीबारी की है, हमने भी अपने सैनिकों को इसे बंद कराने का पैगाम भेज दिया है। कायरता का युग अब खत्म हो चुका है। भारत अब कमजोर भारत नहीं है। हमारे सैनिकों को मौत के घाट उतार दिया जाता था, फिर भी शांति का पैगाम हम ही भेजते थे, लेकिन अब जो जैसा करेगा उसके साथ ऐसा ही होगा। पूर्व की सरकार ने पाकिस्तान को 16 बार सफेद झंडे दिखाए, पर वे बाज नहीं आए। भारतीय जनता पार्टी की सरकार बनने के बाद पाकिस्तान ने जब 17वीं बार ऐसा किया तो सफेद झंडे नहीं दिखाए गए, जवाबी कार्रवाई की गई। राजनाथ सिंह ने कहा कि भारत सभी देशों के साथ मधुर रिश्ते चाहता है। नरेंद्र मोदी ने पूरे विश्व को एकजुटता का पैगाम देकर सोचने को मजबूर कर दिया है। भारत की ताकत अब दिनों-दिन बढ़ती जाएगी।